ΓΡΑΠΤΗ ΕΡΩΤΗΣΗ E-2804/00

υποβολή: Karl von Wogau (PPE-DE) προς την Επιτροπή

(4 Σεπτεμβρίου 2000)

Θέμα: Μη συνυπολογισμός στο επίδομα ανεργίας εργασιακής δραστηριότηταςποκείμενης σε εισφορές κοινωνικής ασφάλισης σε άλλο κράτος μέλος

Γνωρίζει η Επιτροπή ότι στην Ομοσπονδιακή Δημοκρατία της Γερμανίας η αξίωση για την καταβολή επιδόματος ανεργίας εξαρτάται από τον τόπο όπου είχε πραγματοποιηθεί η τελευταία εργασιακή δραστηριότητα πουπόκειται σε εισφορές κοινωνικής ασφάλισης" συμβιβάζεται αυτό με τους κανόνες της Ευρωπαϊκής Ένωσης;

Συμβιβάζεται ο κανονισμός (ΕΟΚ) 1408 του 1971(1) με τη σημερινή πραγματικότητα;

Μια γερμανίδαπήκοος εργάσθηκε επί εννέα μήνες στη Γερμανία κατά τη διάρκεια της επαγγελματικής κατάρτισής της και μετά. Κατόπιν εργάσθηκε επί έξη μήνες στη Μεγάλη Βρετανία για να εμπλουτίσει τις γνώσεις της. Στην Ομοσπονδιακή Δημοκρατία της Γερμανίας μπορεί καταρχήν να θεμελιωθεί αξίωση για είσπραξη επιδόματος ανεργίας μετά από 12 μήνες εργασιακής δραστηριότηταςποκείμενης σε εισφορές κοινωνικής ασφάλισης εντός της τελευταίας τριετίας.

Στην προκειμένη περίπτωση η αίτηση χορήγησης επιδόματος ανεργίας απορρίφθηκε για το λόγο ότι η ενδιαφερομένη δεν συνήψε πια στη Γερμανία εργασιακή σχέση μετά τη λήξη της απασχόλησής της στη Μεγάλη Βρετανία. Λόγω όμως της εγκυμοσύνης της δεν ήταν εφικτή η τοποθέτησή της σε θέση απασχόλησης. Στην απόρριψη της αίτησής της για τη χορήγηση επιδόματος ανεργίας γίνεται σχετική αναφορά στο άρθρο 76, παρ. ΙΙΙ του κανονισμού (ΕΟΚ) 1408/71.

(1) ΕΕ L 149 της 5.7.1971, σελ. 2.

Απάντηση της κ. Διαμαντοπούλου Εξ ονόματος της Ευρωπαϊκής Επιτροπής

(12 Οκτωβρίου 2000)

Η κοινοτική νομοθεσία στον τομέα της κοινωνικής ασφάλισης και συγκεκριμένα ο κανονισμός του Συμβουλίου (ΕΟΚ) 1408/71(1) συντονίζει, αλλά δεν εναρμονίζει τα εθνικά συστήματα κοινωνικής ασφάλισης με στόχο να εξασφαλίσει ότι οι διακινούμενοι εργαζόμενοι και τα μέλη των οικογενειών τους δεν χάνουν την κοινωνική προστασία τους όταν διακινούνται εντός της Κοινότητας.

Αναφορικά με τα επιδόματα ανεργίας, το άρθρο 67 του κανονισμού προβλέπει ότι αν ένα άτομο μείνει χωρίς εργασία, το κράτος μέλος στο οποίο το άτομο αυτό θα ζητήσει το επίδομα ανεργίαςποχρεούται να λάβειπόψη τις περιόδους ασφάλισης ή απασχόλησης σύμφωνα με τη νομοθεσία οποιουδήποτε άλλου κράτους μέλους, αν αυτό είναι αναγκαίο για να έχει δικαίωμα στο επίδομα ανεργίας στο κράτος όπουποβάλει την αίτηση. Σε αυτό το πλαίσιο, αναφέρεται επίσης ότι αυτό ισχύει μόνον αν το άτομο αυτό συμπλήρωσε τέτοιες περιόδους στο εν λόγω κράτος μέλος αμέσως πριν γίνει άνεργος.

Ωστόσο, ο προαναφερόμενος κανονισμός προβλέπει μια εξαίρεση που φαίνεται ότι ισχύει στην περίπτωση που ανέφερε ο κ. βουλευτής αν το εν λόγω άτομο έχει διατηρήσει την κατοικία της στη Γερμανία (άρθρο 71 παράγραφος 1 στοιχείο α) σημείο ii) ή στοιχείο β) σημείο ii). Σε τέτοια περίπτωση, αν γίνει πλήρως άνεργη, θα μπορεί να διαλέξει αν επιθυμεί να εισπράττει επιδόματα ανεργίας στο Ηνωμένο Βασίλειο ή τη Γερμανία.

Για να διαπιστωθεί αν το εν λόγω άτομο διατήρησε την κατοικία της σε ένα κράτος μέλος, σε αυτή την περίπτωση τη Γερμανία, το Δικαστήριο όρισε ότι πρέπει να εξετάζεται η διάρκεια και το συνεχές της κατοικίας πριν από τη μετακίνηση του εργαζομένου, η διάρκεια και ο σκοπός της απουσίας του, ο χαρακτήρας της απασχολήσεως

στο άλλο κράτος μέλος, καθώς και η πρόθεση του ενδιαφερομένου, όπως συνάγεται από όλες τις περιστάσεις(2). Στο εθνικό δικαστήριο εναπόκειται να εφαρμόσει τα κριτήρια αυτά στη συγκεκριμένη περίπτωση που του έχειποβληθεί.

(1) Τελευταία ενοποιημένη έκδοση: Κανονισμός (ΕΚ) 118/97 του Συμβουλίου της 2ας Δεκεμβρίου 1996 (ΕΕ L 28 της 30.1.1997) για τροποποίηση και ενημέρωση του κανονισμού (ΕΟΚ) αριθ. 1408/71 περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας (ΕΕ L 149 της 5.7.1971) και του κανονισμού (ΕΟΚ) 574/72 περί του τρόπου εφαρμογής του κανονισμού (ΕΟΚ) 1408/71 του Συμβουλίου της 21ης Μαρτίου 1972 (ΕΕ L 74 της 27.3.1972 που τροποποιήθηκε από την ΕΕ L 28 της 30.1.1997).

(2) Υπόθεση C-102/91 Doris Knoch κατά Bundesanstalt fr Arbeit [1992] Συλλογή Νομολογίας του Δικαστηρίου I-4341.